25January 18, 2021May 4, 2021
Die belangrikheid van 'n Testament kan nie genoeg beklemtoon word nie, maar ons kry steeds gereeld met gevalle te doen waar individue met boedels met substansiële waardes geen of 'n gebrekkige Testament het.
Onthou, dit is die persoon wat te sterwe kom se gade en kinders wat "lei" weens die gebrek aan 'n Testament en/of deeglike boedelbeplanning en nie die oorledene nie.
A: Alle persone van 16 jaar en ouer wat bates besit en bevoeg is om sy / haar optrede te verstaan.
A: 'n Testament stel u in staat om erfgename volgens u keuse te benoem. Indien u sonder 'n Testament (Intestaat) te sterwe sou kom, sal u bates volgens die Wet op Intestate Erfopvolging verdeel word. Dit mag dus die gevolg hê dat persone wie u nie noodwendig as erfgename sou wou benoem nie, voordele by u afsterwe gaan ontvang.
A: 'n Erfgenaam, genomineerde Eksekuteur, genomineerde Trustee en die gades van sodanige partye.
A: Die Testament moet in die teenwoordigheid van twee getuies geteken word wat ook in die teenwoordigheid van mekaar teken. Slegs persone 14 jaar en ouer kwalifiseer om 'n Testament as getuie te onderteken.
A: 'n Eksekuteur moet bates vorder, toeken en oordra aan u erfgename en seker maak dat u skulde betaal is. U kan feitlik enige persoon of instelling aanstel om op te tree as die Eksekuteur van u boedel, maar hou in gedagte dat die administrasie van 'n boedel en die uitvoering van 'n Testament 'n gespesialiseerde veld is en behoort u dus 'n groot mate van vertroue te stel in die persoon wat u as Eksekuteur nomineer.
A: Die maksimum vergoeding waarop 'n Eksekuteur geregtig is word deur Wetgewing vasgestel en beloop tans 3.5% van die totale bruto boedelwaarde. Soos ons egter al in verskeie vorige Artikels beklemtoon het, behoort die eksekuteursvergoeding onderhandel te word met die persoon wat as Eksekuteur van u Testament benoem word.
A: U behoort natuurlik u Oorspronklike Testament in veilige bewaring te hou. Ons beveel aan dat u Testament in duplikaat onderteken word vir afsonderlike veilige bewaring. 'n Oorspronklike ondertekende duplikaat kan bv. by u huis gehou word en die tweede oorspronklike getekende dokument moet verkieslik deur u Eksekuteur of die firma wat sal optree as u Eksekuteur bewaar word.
A: Ons aanbeveling is dat 'n Testament ten minste elke twee jaar hersien behoort te word. Dit is egter ook belangrik om die hersiening van u Testament met gebeurtenisse soos bv. 'n huwelik, 'n geboorte of 'n egskeiding te oorweeg.